خورشید بانو ناتوانین شعرلریندن بیر نومونه :
گئتمه
فیریشته طلعت و مه روی و خوش لیقا، گئتمه
جمالی قلبیمه داییم وئرن ضیا، گئتمه
مسیح تک، نفسی مورده نی ائدن احیا
دهانی ایچره اولان چشمه-ی بقا گئتمه
اسیر- دانه اولوب، دام ِ زوءلفه دوءشدو کؤنول
او نؤع سیلسیله دن کیم ائدر رها، گئتمه
مریض ِ عشق اولانا نئیله سین طبیب ِ زمان
سوا-ی شهد ِ لبین یوخدو بیر دوا، گئتمه
کمال- شؤقله قوی ائیله ییم خلیل آسا
او خاک ِ مقدمینه جانیمی فدا، گئتمه
اگر فراقینی گؤرسم، گؤرن گؤزوم چیخسین
گؤزومده خاک ِ رهین عئین-توتیا، گئتمه
طواف ِ کویده سعییم نئجه اولور حاصیل؟
اونا کی، ذیکر- لبین وئرمه سه صفا، گئتمه؟
خزینه گؤهری تک اولماسان نهان گؤزدن
ووجودونو ائله ییب محض کیمیا، گئتمه
رقیب طعنه سی، هیجران غمی اولور موشگول
بو ناتوانه گؤروب اونلاری روا، گئتمه
***********
پروانه نین عشقی
پروانه قوجالمامیش اؤز عشقینده یانارمیش
قاره کول اولوب بولبوله خاطیر دایانارمیش
کؤنلونده محبت اودو ساکیت یاشایارکن
سئوداسینی اظهار ائله مکدن اوتانارمیش
شمعین قوجاغیندا یاتاراق داغ اودون ایچره
اغیار اوره ک باغلاماغی عیب سانارمیش
چینینده چکرکن اؤزل اسرارینی عشقین
داغ تک آجی داغلار قاباغیندا دایانارمیش
آیدین ابدییت لره یول آچماغا خاطیر
خاکستر اولوب یانماغی یالنیز اینانارمیش
ققنوس کیمی ان زیروه لرین چینینین اوسته
اودا یاشارکن، قارا کولدن یارانامیش
هر کمیسه ده پروانه نین عشقی اولا بیلمز
پروانه چکن دردی، چکن تئز اوسانارمیش
ایللردیر ایمامی حایاتین داخمالاریندا
پروانه سایاق آتش عشق ایچره یانارمیش
**********
azb_Arab azb_Arab pes_Arab azb_Arab pes_Arab azb_Arab azb_Arab azb_Arab urd_Arab azb_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk